b'\n_START_ARTICLE_\nFriluftsmuseet i Detmold\n_START_PARAGRAPH_\nFriluftsmuseet i Detmold (Westf\xc3\xa4lische Freilichtmuseum Detmold) ligger i byen Detmold in delstaten Nordrhein-Westfalen. Folkemuseet for Westfalen, kunne v\xc3\xa6rt norsk navn. Det er et av Europas mest vellykkede friluftsmuseer med et areal p\xc3\xa5 over 90 ha, og mer enn 100 historiske bygninger, det st\xc3\xb8rste i sitt slag i Tyskland. _NEWLINE_Museet i Detmold er et forholdvis nytt friluftsmuseum, og man forsto fra starten av at det var viktig \xc3\xa5 sikre store nok arealer til \xc3\xa5 lage et troverdig kulturlandskap mellom husene. En spesialitet for museet i Detmold er at de har lagt vekt p\xc3\xa5 \xc3\xa5 fortelle historien om hvordan det historiske kulturlandskapet har endret seg. Ogs\xc3\xa5 gamle dyreraser og gamle kulturplanter vises fram p\xc3\xa5 museet. Lokale raser som lippeg\xc3\xa5s og sennerhest er husdyrraser som museet deltar i bevaringen av. _NEWLINE_Det ble vedtatt \xc3\xa5 opprette museet i 1960. Seks \xc3\xa5r seinere begynte arbeidet med \xc3\xa5 flytte og gjenreise bygninger, g\xc3\xa5rder og hele landsbyer. _NEWLINE_I 1973 sto g\xc3\xa5rden Lippische Meierhof ferdig med seks bygninger, tre \xc3\xa5r seinere g\xc3\xa5rden fra Westm\xc3\xbcnsterl\xc3\xa4nder. Seinere er to hele landsbyer kommet til, og man har kommet stadig n\xc3\xa6rmere v\xc3\xa5r tid i presentasjon av milj\xc3\xb8ene. Landsbyene fra Paderborn og Sauerland har landsbygater, mange bygninger og store omr\xc3\xa5der med \xc3\xa5ker og eng. _NEWLINE_Fra 1990 har museet hatt mer enn 250\xc2\xa0000 bes\xc3\xb8kende hvert \xc3\xa5r.'